CELEX: 62010TN0423
Language: sk
Date: 2010-09-16 00:00:00
Title: Vec T-423/10: Žaloba podaná 16. septembra 2010 — Redaelli Tecna/Komisia

20.11.2010   
            
            
               SK
            
            
               Úradný vestník Európskej únie
            
            
               C 317/36
            
         Žaloba podaná 16. septembra 2010 — Redaelli Tecna/Komisia
   (Vec T-423/10)
   ()
   2010/C 317/65
   Jazyk konania: taliančina
   
      Účastníci konania
   
   
      Žalobkyňa: Redaelli Tecna SpA (Miláno, Taliansko) (v zastúpení: R. Zaccà, M. Todino, E. Cruellas Sada, advokáti)
   
      Žalovaná: Európska komisia
   
      Návrhy žalobkyne
   
   
               —
            
            
               zrušiť napadnuté rozhodnutie v časti, v ktorej konštatuje účasť Redaelli na karteli uvedenom v tomto rozhodnutí v období rokov 1984 — 1992,
            
         
               —
            
            
               zrušiť napadnuté rozhodnutie v časti, v ktorej zamieta žiadosť Redaelli o zhovievavosť, a v dôsledku toho priznať primerané zníženie pokuty z dôvodu prispenia Redaelli k vyšetrovaniu Komisie prostredníctvom uvedenej žiadosti,
            
         
               —
            
            
               okrem toho spravodlivo znížiť pokutu uloženú Redaelli ako náhradu za neprimeranú dĺžku konania.
            
         
      Žalobné dôvody a hlavné tvrdenia
   
   Rozhodnutie napadnuté v tejto veci je totožné s rozhodnutím vo veci T-385/10, ArcelorMittal Wire France a i./Komisia.
   Žalobkyňa najmä tvrdí, že:
   
               —
            
            
               Komisia sa dopustila závažného porušenia zásady rovnosti zaobchádzania, keď uplatnila prísnejšie kritériá výlučne na spoločnosť Redaelli a odmietla jej poskytnúť zhovievavosť, ktorá však bola poskytnutá ostatným podnikom, ktorých žiadosti o zhovievavosť mali, pokiaľ ide o ich „pridanú hodnotu“, veľmi skromný a menej významný obsah v porovnaní s pridanou hodnotou, ktorú priniesla žalobkyňa. Týmto konaním Komisia tiež porušila zásadu legitímnej dôvery, pretože v podstate sklamala legitímne očakávania žalobkyne, že jej žiadosť bude posúdená v duchu kritérií prijatých v rámci praxe Komisie v období podania žiadosti, ktoré boli potvrdené v oznámení z roku 2002.
            
         
               —
            
            
               Komisia nesprávne vyvodila voči účastníkom konania zodpovednosť za kartel v období rokov 1984 — 1992 bez toho, aby predložila dostatočné dôkazy o existencii tohto kartelu počas dotknutého obdobia.
            
         
               —
            
            
               neprimeraná dĺžka správneho konania poškodila práva žalobkyne na obranu, keďže jej zabránila oprieť sa dôkazy v jej prospech, ktoré sa stali po uplynutí takéhoto času nepoužiteľnými, a mala tiež negatívny dopad na skutočné posúdenie žiadosti o zhovievavosť podanej žalobkyňou.